NOBLE พุ่งกระฉูด 8% นิวไฮในรอบ 4 เดือน โบรกชู P/E ต่ำ-ยีลด์สูง 8% แนะซื้อเป้า 24.30 บ.
NOBLE พุ่งกระฉูด 8% นิวไฮในรอบ 4 เดือน โบรกชู P/E ต่ำ-ยีลด์สูง 8% แนะซื้อเป้า 24.30 บ.
NOBLE พุ่งกระฉูด 8% นิวไฮในรอบ 4 เดือน โบรกชู P/E ต่ำ-ยีลด์สูง 8% แนะซื้อเป้า 24.30 บ.
4 ก.ค. 2562

ผู้สื่อข่ารายงานว่า บริษัท โนเบิล ดีเวลลอปเมนท์ จำกัด (มหาชน) หรือ NOBLE ณ เวลา 11.03 น. อยู่ที่ระดับ 20.50 บาท บวก 1.50 บาท หรือ 7.89% ด้วยมูลค่าซื้อขาย 104.46 ล้านบาท ราคาหุ้นวิ่งแรงในรอบ 4 เดือนโดยเทียบตั้งแต่หุ้นปรับตัวขึ้นทดสอบระดับ 22.60 บาท เมื่อวันที่ 3 มี.ค.62

บล.เอเชีย เวลท์  ระบุในบทวิเคราะห์ว่า NOBLE มีการปรับเปลี่ยนโครงสร้างธุรกิจและเปลี่ยนแปลงผู้บริหาร คาดว่าจะเป็นอสังหาริมทรัพย์ที่กลับมาดำเนินธุรกิจอย่างต่อเนื่อง เป็น Continuous Property Developer ซึ่งจะแตกต่างจากเมื่อก่อนที่เป็น Interval Property Developer ซึ่งนาน ๆ ครั้งจะทำโครงการขนาดใหญ่ ผู้บริหารชุดใหม่มีแผนรุกอสังหาริมทรัพย์เต็มที่ทั้งตลาด Middle to High และ Middle to Low
NOBLE เป็นหุ้นราคาถูก มีค่า PER เพียง 3.6 เท่า ซึ่งถือว่าต่ำกว่าค่าเฉลี่ยกลุ่มอุตสาหกรรม แนะนำซื้อ ราคาเป้าหมาย 24.30 บาท อิง PER ในปี 2562 ที่ 5.0 เท่าและมีอัตราเงินปันผลสูงถึง 8.0%
ปัจจัยบวกด้านผลประกอบการคือ (1) เราคาดกำไรสุทธิทั้งปี 2562 ที่ 2,220 ล้านบาท +125% เทียบช่วงเดียวกันของปีก่อน ในไตรมาส 1/62 บริษัททำกำไรไปได้แล้ว 1,309 ล้านบาท (2) มีสต๊อกโครงการราว 5,000 ล้านบาท และ Commercial Property รวมถึงที่ดินรอการพัฒนาอีก 4,000 ล้านบาท เป็นสินทรัพย์รอการขายที่ติดมาจากเจ้าของเดิม คาดว่าช่วยเพิ่มรายได้พิเศษให้กับบริษัทในช่วง 1-2 ปีนี้
(3) บริษัทปรับแผนธุรกิจโดยจะอิงลูกค้าต่างประเทศเพิ่มมากขึ้น ตั้งเป้าขยายฐานลูกค้าต่างชาติเป็น 30-40% ของยอดขายทั้งหมด ซึ่งส่วนใหญ่ของลูกค้าต่างประเทศมุ่งเป้าหมายเป็นจีนและฮ่องกง
มองว่า Co-CEO คือคุณแฟรงค์ เหลียง ผ่าน nCrowne (ถือหุ้น 24.9%) และ BTSG (ถือหุ้น 9.9%) มีส่วนช่วยเหลือด้านการตลาดลูกค้าต่างประเทศมาก (4) มีแผนเปิด 4 โครงการ มูลค่ารวม 17,900 ล้านบาท ในช่วง 2H62 ซึ่งมีโครงการที่ตั้งอยู่บนถนนวิทยุเป็นไฮไลท์ในปีนี้ มูลค่าโครงการสูงถึง 11,000 ล้านบาท